Diari Oficial de la Generalitat Valenciana


Sumari del DOGV 6335, del 18-08-2010 (2010/9180)

RESOLUCIÓ de 6 d'agost de 2010, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades als centres privats autoritzats per a impartir Educació Infantil de segon cicle que no estiguen concertats ni adscrits a un centre d'Educació Primària per al curs escolar 2010/2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6335

Data del DOGV
:   18-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9180


Data del document
:   06-08-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * política educativa
    * ajuda pública

RESOLUCIÓ de 6 d'agost de 2010, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades als centres privats autoritzats per a impartir Educació Infantil de segon cicle que no estiguen concertats ni adscrits a un centre d'Educació Primària per al curs escolar 2010/2011. [2010/9180]
Per l'Orde 19/2010, de 8 març de 2010, de la Conselleria d'Educació, es va efectuar la convocatòria d'ajudes econòmiques destinades als centres privats autoritzats per a impartir Educació Infantil de segon cicle, que no estiguen concertats ni adscrits a un centre d'Educació Primària a la Comunitat Valenciana per al curs escolar 2010/2011 (DOCV núm. 6.234, de 26 de març de 2010), d'ara en avant orde de convocatòria.
Examinades les sol·licituds d'ajudes presentades pels centres docents privats, així com la documentació que s'indica com a preceptiva en la base sexta de l'annex I de l'esmentada orde, després de la tramitació dels expedients per part de les direccions territorials d'Educació.
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, a la proposta de concessió i denegació de l'ajudes formulades per la Comissió Avaluadora, creada a este efecte en la base octava de l'esmentada orde de convocatòria.
D'acord amb la disposició final primera i la base deu de l'annex I de l'Orde 19/2010, de 8 març de 2010, per delegació del conseller d'Educació, resolc:
Primer
Aprovar la concessió de subvencions en els centres privats autoritzats per a impartir Educació Infantil de segon cicle que no estiguen concertats ni adscrits a un centre d'Educació Primària i que figuren en l'annex I, amb l'especificació:
El nombre d'unitats autoritzades d'Educació Infantil de segon cicle subvencionades per al curs 2010/2011.
L'import econòmic que correspon a cada centre per les esmentades unitats subvencionades per als primers quatre mesos del curs 2010/2011, així com el que corresponga per als sis mesos següents, si bé condicionat, en este últim cas, a les disponibilitats pressupostàries de l'exercici 2011.
Segon
Denegar les sol·licituds de subvenció als centres relacionats en l'annex II pels motius que s'hi indiquen.
Tercer
1. La justificació de les ajudes econòmiques concedides per a la totalitat del curs escolar 2010/2011 s'ha de fer una sola vegada al final del curs i ha de consistir en la presentació, per part del titular del centre subvencionat, de la certificació de l'acta del Consell Escolar del centre o de l'òrgan a través del qual es canalitze la participació de la comunitat educativa. En esta certificació cal fer constar:
a) L'aprovació dels comptes anuals, pel que fa a les unitats autoritzades d'Educació Infantil (3, 4 i 5 anys).
b) Que el centre ha destinat l'ajuda percebuda de la Conselleria d'Educació al finançament del cost del lloc escolar de les esmentades unitats, definit segons el que s'establix en la base quarta de l'orde de convocatòria.
c) Que el centre ha complit les obligacions derivades de l'orde de convocatòria i de la present resolució d'adjudicació de les ajudes.
La certificació de l'acta del Consell Escolar o òrgan assimilat a què fa referència l'apartat anterior s'ha d'atindre al model que figura en l'annex V de les instruccions de justificació i ser presentada davant de la direcció territorial d'Educació corresponent, durant la segona quinzena del mes de maig de 2011.
2. En el cas que el centre privat no dispose d'òrgan de participació de la comunitat educativa, la justificació ha de consistir en una declaració del titular de l'entitat de rendició anual de comptes de les unitats subvencionades, en què es faça constar la totalitat dels ingressos i gastos afectes a estes unitats. Esta declaració, que ha de ser presentada davant de la direcció territorial d'Educació corresponent en la segona quinzena de maig de l'any 2011, ha de ser visada per la Inspecció d'Educació, la qual emetrà el corresponent informe sobre el compliment dels apartats b) i c) del punt 1 de la base tretze de l'orde de convocatòria.
Per a la preparació de la documentació s'han d'utilitzar com a models normalitzats els que acompanyen les instruccions que es troben a disposició dels beneficiaris en la següent adreça d'Internet: .
Quart
Vista l'excepció al règim general establit per a estes ajudes per l'article 34.4 de la Llei 13/2009, de 29 de desembre (DOCV núm. 6.176, de 31 de desembre de 2009), de Pressupostos de la Generalitat, per a l'exercici 2010, l'ajuda econòmica que corresponga per esta convocatòria per als primers quatre mesos del curs escolar 2010/2011, serà abonada íntegrament una vegada resolta la convocatòria.
Quint
El pagament d'estes subvencions per als primers quatre mesos del curs 2010/2011 es realitzarà a càrrec de la dotació pressupostària de la línia de subvenció T1834000 de la secció, servici i programa 02.91.53.624.65 d'Ensenyança Primària del Pressupost de la Generalitat per a l'exercici 2010.
El pagament de les respectives ajudes per als sis mesos següents del curs escolar 2010/2011 quedarà condicionat a les dotacions i línies de subvenció que determine la Llei de Pressupostos de la Generalitat per a l'exercici 2011.
La present resolució produirà efectes l'endemà de la publicació en el Diari Oficial de la Comunitat Valenciana. Així mateix també es podrà consultar en la pàgina web .
Contra esta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb allò que establixen els articles 10, 14, i 46 de la Llei Reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant del conseller d'Educació, en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 6 d'agost de 2010.- El director general d'Ordenació i Centres Docents, p. s. (Resolució de 29.07.2010), la secretaria autonòmica d'Educació: Concepción Gómez Ocaña.